
**Stimați turiști,**

***Vă mulțumim că ați ales să călătoriți cu compania noastră și vă dorim o vacanță minunată!***



**IMPORTANT!**

1. Înainte de călătoria dumneavoastra, verificați cerințele pentru intrarea pe teritoriul **Regatului Thailandei**  
    pe site-ul Ministerului Afacerilor Externe al României la următorul link: <https://www.mae.ro/travel-conditions>

**Actualizare importantă – Cardul Digital de Intrare în Thailanda (TDAC) – OBLIGATORIU începând cu 1 Mai 2025.**

**Începând cu 1 Mai 2025**, cetățenii străini (inclusiv turiști, persoane aflate în călătorii de afaceri și rezidenți pe termen lung) care intră în Thailanda pe cale aeriană, terestră sau maritimă trebuie să completeze **Cardul Digital de Intrare în Thailanda (TDAC)** online, înainte de sosire.

Excepții: Doar pasagerii în tranzit care nu trec prin controlul de imigrare și cei care intră cu permis de frontieră.

Formularul poate fi completat cu până la 3 zile înainte de sosire.

TDAC Portal – Completare formular: [https://tdac.immigration.go.th](https://tdac.immigration.go.th/)

Ghid complet: <https://www.immigration.go.th/?p=33899>

FAQs: <https://tdac.immigration.go.th/manual/en/faq.html>

TAT Newsroom: <https://www.tatnews.org/2025/04/thailand-digital-arrival-card-system-set-to-launch-on-1-may-2025/>

Călătorii sunt încurajați să consulte ghidul oficial și să completeze formularul TDAC în timp util.

Începând cu 15 iulie 2024, cetățenii români, deținători de pașapoarte simple sau temporare, pot călători în Regatul Thailandei **în scop turistic sau de afaceri**, fără a fi necesară obținerea unei vize de intrare pentru o perioadă de până la 60 de zile.

**Înainte de plecare, vă rugăm să vă asigurați că detineți următoarele documente:**

* bilete de avion dus-întors
* pașaport valabil minimum 6 luni de la data intrării în țară
* voucher de cazare
* polița de asigurare (insistent recomandată)
* în cazul în care călătoriți cu un copil sub 18 ani: Un minor care călătorește singur, cu o persoană care nu este părinte/tutore sau cu un singur părinte trebuie să dețină o procură notarială de acord parental, pentru a putea părăsi țara, cat si certificatul copilului. Detalii complete puteți găsi [aici](https://www.politiadefrontiera.ro/ro/main/pg-conditii-de-iesire-din-tara-pentru-cetatenii-romani-minori-59.html).

Pentru cetățenii români care călătoresc în Regatul Thailandei **în alte scopuri**, este necesară obținerea unei vize în prealabil, mai multe informatii regasiti aici: <https://www.mae.ro/travel-conditions>

Nu există la acest moment vaccinuri obligatorii. Cu toate acestea, vă recomandăm ca înaintea călătoriei să consultați recomandările disponibile pe site-ul Institutului Național de Sănătate Publică - Centrul Național de Supraveghere și Control al Bolilor Transmisibile – secțiunea ***Sfaturi pentru călători:***<https://www.cnscbt.ro/index.php/sfaturi-pentru-calatori>

**Excepție**: Persoanele care sosesc în Thailanda din țări care au fost declarate Zone infectate cu febra galbenă trebuie să obțină un certificat internațional de sănătate care să verifice primirea **vaccinării împotriva febrei galbene**.

Lista statelor poate fi consultată aici: [List of countries which require International Health Certificate for Yellow Fever Vaccination. - กระทรวงการต่างประเทศ (mfa.go.th)](https://www.mfa.go.th/en/page/list-of-countries-which?menu=5e1ff729c4281a00c95bd753)

**Costul serviciilor medicale este ridicat.**

Se recomandă deținerea unei **asigurări de călătorie/medicală** cuprinzătoare, care să prevadă inclusiv repatrierea medicală.

**Atenție!** Asigurați-vă că asiguratorul vă comunică datele companiei corespondente din Thailanda – există riscul ca unitatea medicală să nu recunoască polița în cazul în care compania asiguratoare nu are o reprezentanță / companie corespondentă în Thailanda.

Numere de telefon pentru urgențe medicale: 1669 (național) ; 1646 (Bangkok)

**Țigările electronice și dispozitivele similare sunt interzise în Regatul Thailandei.**De asemenea, sunt interzise vânzarea și furnizarea de servicii legate de aceste produse. Nerespectarea acestor reglementari este sancționată cu amendă sau pedeapsă privativă de libertate de până la 10 ani.

Introducerea în Regatul Thailandei a drogurilor de orice natură este interzisă. **Deţinerea şi traficul de droguri se pedepsesc, în anumite cazuri, cu moartea**.

**Exportul statuilor lui Buddha este strict interzis.**

Pentru mai multe informații privind reglementările vamale, vă recomandăm să consultați site-ul autorităților thailandeze:[http:/www.customs.go.th/content\_special.php?link=sitemap.php&lang=en&left\_menu=menu\_sitemap.](http://www.customs.go.th/content_special.php?link=sitemap.php&lang=en&left_menu=menu_sitemap.)

Trebuie să obțineți și să tipăriți toate documentele în prealabil, Coral Travel nu eliberează documente la aeroport.După primirea documentelor, citiți cu atenție conținutul, verificați greutatea maximă a bagajelor incluse per pasager, verificați numele și toate datele.

• Administraţia Naţională a Vămilor – [www.customs.ro](http://www.customs.ro)

• Poliţia de frontieră romană – [www.politiadefrontiera.ro](http://www.politiadefrontiera.ro)

**Începutul călătoriei**

**Vă rugăm să verificați personal orarul de zbor cu o zi înainte de plecare împreună cu consultantul dumneavoastră.** Pasagerii aflați sub influența alcoolului sau a drogurilor nu au permisiunea să se îmbarce la bord.

1. Vă rugăm să vă familiarizați în prealabil cu regulile de transport al bagajelor de cală și de mână.

2. În conformitate cu reglementările internaționale de transport aerian și (sau) cerințele aeroporturilor/transportatorilor, pasagerul trebuie să ajungă la aeroportul de plecare pentru check-in și predarea bagajelor, cu minimum 2,5 ore înainte de decolarea avionului.

3. Este necesară înregistrarea pentru zbor în mod independent (check-inul se încheie cu 60-40 de minute înainte de plecare, în urma acestuia pasagerul primește cartea de îmbarcare).

Reprezentantul companiei aeriene vă va elibera o carte de îmbarcare și o etichetă de bagaj, pe care trebuie să le păstrați până la sfârșitul zborului. Dacă pasagerul nu a sosit la timp pentru înregistrare, compania aeriană are dreptul să nu-l accepte la bordul aeronavei.

O garanție necondiționată pentru un pasager al unui zbor este plecarea (dus și întors) în ziua și destinația determinate de condițiile pachetului rezervat. Orarul de zbor, compania aeriană, tipul aeronavei, clasa de plasare în cabina aeronavei (în cazul unei modificări a aspectului aeronavei sau a transportatorului) și aeroportul de sosire/plecare din destinație pot suferi modificări.

Agenția de turism de la care ați cumpărat pachetul trebuie să verifice informațiile operaționale actualizate și ora exactă a plecării cu tour-operatorul sau pe site-ul oficial al companiei aeriene si/sau al aeroportului de decolare.Vă recomandăm să luați inițiativa și să clarificați personal cu agenția dvs. corectitudinea datelor de transport aerian și orarul de zbor, cu 24 de ore înainte de data programată de plecare. Daca ati achizitionat serviciile de transfer, partenerul local vă va informa despre o eventuală modificare a orei zborului de întoarcere. Dacă nu ați primit informațiile sau dacă vă îndoiți de corectitudinea acestora, contactați imediat agenția dvs. de turism sau linia de urgență specificată pe voucherul de călătorie.

Vă atragem atenția, dacă pachetul de servicii nu include serviciul „transfer la hotel în țara de destinație” sau ați achiziționat un serviciu separat de transport aerian, notificarea eventualelor modificări ale datelor de zbor se realizează de către turoperator exclusiv la adresa agenției de turism de la care ați cumpărat pachetul. Turoperatorul nu deține datele de contact ale turiștilor, așa că nu vă poate furniza aceste informații direct. Vă recomandăm insistent să clarificați informațiile despre ora de plecare nu mai devreme de o zi înainte de data planificată a plecării, cu agenția dvs. de turism.

Operatorul de turism nu este responsabil pentru riscurile nesincronizării zborurilor cu conexiune (escală). Atunci când alegeți un zbor cu escală, vă recomandăm să alegeți un tarif care vă permite să schimbați sau să anulați un bilet fără pierderi financiare semnificative. Vă recomandăm să alegeți un timp mai lung pentru tranzit.

În cazul neprezentării unui pasager (regula NO SHOW) la un zbor de pe un aeroport din România, întreaga rută (inclusiv zborul de întoarcere) poate fi anulată de către transportator, fără nicio notificare prealabilă.

Companiile aeriene stabilesc în mod independent regulile pentru alimente și băuturi la bord, în majoritatea cazurilor zborurile comerciale prevăd absența alimentelor și (sau) băuturilor în timpul unui zbor care durează mai puțin de cinci ore sau acestea pot fi achizitionate contra cost in timpul zborului. Vă rugăm să clarificați aceste informatii privind serviciile de catering la bord, precum și problema transportului bagajelor speciale și a animalelor, atunci când cumpărați un pachet, inclusiv cu compania aeriană. În cazul unei schimbări a companiei aeriene transportatoare sau a tipului de aeronavă, limita de greutate a bagajelor inclusă în bilet se poate modifica.

**După sosirea în Thailanda**

Trebuie să treceți individual prin controlul pașapoartelor, zona vamală și să vă recuperați personal bagajele.Depuneți imediat eventualele reclamații în privința stării bagajelor la biroul companiei aeriene care a operat zborul dumneavoastră. În cazul unei întârzieri a sosirii bagajelor, informați compania locală. Acest lucru este necesar pentru a conveni asupra posibilității de a fi așteptați la transfer, dacă aveți acest serviciu inclus.În cazul unui transfer de grup, pentru a evita neplăceri create celorlalți participanți, timpul de așteptare al unui turist întârziat este limitat.

**Doar in cazul in care ati achizitionat si serviciile de transfer:**

La ieșirea din aeroport veți fi întâmpinați de ghizii locali cu pancarte **CORAL TRAVEL/ODEON TOURS** (pe aeroporturile din Phuket si Pattaya existand si un desk mobil Coral Travel). Numele companiei partenere cat si numerele de telefon si adresele sunt trecute pe voucher. Dupa ce prezentati voucherul spre verificare veți fi apoi îndrumați către vehiculul dumneavoastra de transfer.

**Telefon de urgenta**: + 6624607050

**Phuket & Southern Thailand** : (+66) 84 188 5906, (+66) 81 607 6175

**Pattaya, Bangkok & Northern and Central Thailand**: (+66) 92-131-1859, (+66) 92-131-1858,

(+66) 92- 131-3437

**Hoteluri Pattaya**:Turistii trebuie să rezerve zborul către BKK sau UTP (de la BKK, timpul de transfer de la aeroport este de aproximativ 2 ore iar de la aeroportul UTP este de 40 de minute).

**Hoteluri Bangkok**:Turistii trebuie să rezerve zborul BKK (timpul de transfer este de 30-60 de minute în funcție de traficul din centrul orașului).

**Hoteluri Phuket**:Turistii trebuie sa rezerve zborul HKT (timpul de transfer variază între 15 minute și 1,5 ore).

**Hoteluri Samui**:Dacă turistii rezervă un zbor BKK, trebuie să rezerve și un zbor domestic de la BKK la USM.

**Hoteluri Phi-Phi:** Turistii trebuie sa rezerve zborul Phuket (transfer + ferry)

**ATENȚIE!**

În cazul în care aveți rezervată cazarea într-o insulă mai îndepărtată precum Koh Chang, Koh Phangan, Koh Lanta, Phi Phi, etc, transferurile cu ferry sau cu barca rapidă sunt restricționate, acestea fiind operate doar în timpul zilei și sunt supuse condițiilor meteorologice. Vă recomandăm să vă informați asupra orarului și să rezervați  prima/ultima noapte în hotelurile situate în apropierea orașelor de plecare.

**NOU! Aplicație de informare pentru turiștii aflați la destinație:**

La sosirea pe aeroporturile din Thailanda, ghizii locali Odeon Tours vor scana codul de bare de pe voucherul de cazare. Turiștii vor primi un bilet de informare și o broșură ce vor conține: un cod QR, numărul autocarului pentru transfer, numele ghidului alocat și ora de întâlnire la hotel.

În aceasta aplicație, care se poate accesa scanând codul QR, turiștii vor putea găsi toate informațiile de care au nevoie.

Pentru accesarea informațiilor din secțiunile **Oră de plecare & Oră de plecare** **pentru excursii**, turiștii vor folosi numerele **Incoming reservation No & Tour voucher No**, pe care le vor primi la întâlnirea de la hotel cu ghidul și la cumpărarea excursiilor opționale.

Orele de preluare vor fi disponibile în aplicație **după ora 18:00,** în ziua dinaintea plecării/excursiei.Pentru accesarea informațiilor din secțiunea **Ghidul meu**, turiștii vor folosi numărul de rezervare afișat pe voucherul de cazare Coral Travel, primit de la agenție. Aici, turiștii vor găsi datele de contact ale ghidului (telefon, whatsapp) și numărul de urgență de la Call Center. Asistența de urgență este în limba română între orele 09:00 – 18:00 **(tasta 7),** iar în afara acestui interval turiștii trebuie să aleagă **tasta 1** în meniul robotului, pentru limba engleză.

Mai multe informatii regasindu-se aici: <https://info.odeontours.com/>

**În hotel**

In conformitate cu regulile internationale cazarea la hotel are loc dupa orele 14:00 (P.M) iar check out ul pana in orele 12:00 (P.M) indiferent de orarul de zbor existent.

Unele hoteluri isi rezerva dreptul de a retine un deposit care este achitat de catre turist la receptiile acestora. Depozitul este recuperat in ziua check out ului (in cazul in care turistul nu are nimic de achitat).

De asemenea, hotelurile isi rezerva dreptul de a solicita un depozit suplimentar in cazul in care suma a fost depasita.

**În ziua returului în România**

**Doar in cazul in care ati achizitionat si serviciile de transfer:**

Cu o zi înainte de zborul de întoarcere (pana la orele 20:00) veti primi informatiile referitoare la transferul de retur de la receptia hotelului. De asemenea, aceste informatii sunt disponibile si pe info.odeontours.com

Vă rugăm să așteptați în fața hotelului (sau in locul indicat) la ora specificată, deoarece șoferul de autocar/mașină nu va putea intra în hotel pentru a vă căuta.Vă rugăm să părăsiți camera la timp și să nu întârziați la transfer. La ieșirea din hotel este necesar să se plătească eventualele servicii suplimentare (folosirea mini-barului, telefonului, etc.).

În cazul unor incidente grave (accidente, tâlhării), care necesită intervenţia imediată a autorităţilor thailandeze, trebuie apelată poliţia la numărul de telefon **191**.

În cazul *pierderii* *paşaportului românesc*, se recomandă sesizarea atât a biroului local de poliţie, cât şi a Ambasadei României la Bangkok.

În cazul *furtului* *paşaportului*, declarați furtul la poliţia locală. Ulterior contactați Ambasada României la Bangkok în vederea eliberării unui titlu de călătorie pentru revenirea în țară.

Moneda națională este Thai Bath (THB).

Majoritatea **cărţilor de credit** sunt acceptate de băncile, restaurantele şi magazinele mari din Thailanda.

Prezentarea pașaportului este obligatorie la centrele de **schimbul valutar**.

**Recomandări:**

Utilizați o vestimentație adecvată pentru vizitarea templelor (fără umeri goi și pantaloni scurți). Nu uitați să vă scoateti încălțămintea la intrarea în temple și să mențineți o atitudine respectuoasă.

Jocurile de noroc sunt interzise pe teritoriul Regatul Thailandei.

Aveți în vedere că fumatul este interzis pe principalele plaje din Regatul Thailandei.

Introducerea și deținerea țigărilor electronice este ilegală.

Consumul şi traficul de droguri sunt dur sancționate.

Respectaţi tradiţiile şi obiceiurile locale.

Reprezentarea diplomatică şi consulară a României în Regatul Thailandei este asigurată de **Ambasada României la Bangkok**.

În situații de urgență, cetăţenii români pot apela **numărul de urgență +66(0) 863 639 118**.

Adresa: [Sirinrat Building, 3388/41, Rama IV Rd, Khlong Tan, Khlong Toei, Bangkok 10110](https://maps.app.goo.gl/Y17TAS6ABWx15XyEA" \t "_blank).

Recomandăm tuturor cetățenilor români să-și anunțe prezența în Regatul Thailandei la Ambasada României în Bangkok, fie prin intermediul platformei [**www.econsulat.ro**](http://www.econsulat.ro/), fie folosind adresa de e-mail [bangkok.consul@mae.ro](mailto:bangkok.consul@mae.ro), comunicând următoarele date: nume, prenume, data nașterii şi numărul de telefon mobil.

**Vacanta placuta!**